# บัณฑิตา ฐานวิเศษ
บัณฑิตา ฐานวิเศษ (ชื่อเล่น: เมย์)  เกิดเมื่อวันที่ 19 เมษายน พ.ศ. 2524 เป็นนักแสดง นางแบบหญิงชาวไทย เข้าสู่วงการบันเทิงเมื่อปี พ.ศ. 2544 ภายใต้สังกัดช่อง 7 เอชดี มีผลงานการแสดงที่สร้างชื่อเสียงด้วยกันหลายเรื่อง เช่น ขุมทรัพย์แม่น้ำแคว, ชะชะช่า ท้ารัก, วีระบุรุษกองขยะ และ โก๊ะจ๋าป่านะโก๊ะ เป็นต้น ซึ่งละครที่กล่าวมานั้น เป็นละครที่เธอได้รับบทบาทนางเอก ซึ่งเป็นละครเย็นของทางช่อง 7 เอชดี และปัจจุบันเธอเป็นอาสาสมัครมูลนิธิป่อเต็กตึ๊งควบคู่กับการเล่นละคร

 ประวัติ 
บัณฑิตา ฐานวิเศษ หรือในช่วงหนึ่งเคยใช้ชื่อ อรวรรษา ฐานวิเศษ (ชื่อเล่น: เมย์) เกิดเมื่อวันที่ 19 เมษายน พ.ศ. 2524 เป็นชาวตำบลนาฝาย อำเภอเมือง จังหวัดชัยภูมิ เป็นทั้งนักแสดง และนางแบบหญิงชาวไทยที่มีชื่อเสียงในช่วงปี 2544 - 2551 โดยเป็นนักแสดงในสังกัดช่อง 7 เอชดี โดยมีผลงานการแสดงครั้งแรกเมื่อปี พ.ศ. 2544 ละครเรื่อง "ขุมทรัพย์แม่น้ำแคว" รับบท มะขิ่น (แสดงคู่กับ นวพล ภูวดล) ซึ่งเป็นละครแนวบู๊-ผจญภัย และเป็นละครแจ้งเกิดของเธอ ในช่วงระยะเวลานั้น

เมย์ บัณฑิตา ถือเป็นนักแสดงมากฝีมือคนหนึ่งของทางช่อง 7 เพราะเธอเคยเป็นนางเอกครองแชมป์ละครเย็นของทางช่อง มีผลงานหลากหลายบทบาท เช่น บทบาทนักร้องลูกทุ่งในละครเรื่อง "ชะชะช่า ท้ารัก" (พ.ศ. 2546) ละครเรื่อง "หนุ่มผมยาว สาวโปงลาง" (พ.ศ. 2550) ซึ่งก็มารับบทเป็นสาวอีสานที่มีพรสวรรค์ในการร้องรำทำเพลงพื้นบ้านอิสาน และเซิ้งโปงลาง 

ต่อด้วยละครเรื่อง "นางทาส" (พ.ศ. 2551) ซึ่งพลิกบทบาทจากนางเอก มาเป็นนางร้าย และละครเรื่อง "โลกสองใบของนายเดียว" แล้วก็เล่นสลับบทไปมาระหว่างบทร้ายและนางเอก โดยรับบทนางเอกใน โก๊ะซ่า ท้ามิติ เป็นเรื่องสุดท้าย ก่อนจะผันตัวไปรับบทนางร้ายอย่างเต็มตัว

ด้านการศึกษา จบการศึกษาระดับชั้นมัธยมศึกษาตอนปลาย จากโรงเรียนสตรีชัยภูมิ จบการศึกษาระดับปริญญาตรี จากคณะศิลปกรรมศาสตร์ มหาวิทยาลัยศรีนครินทรวิโรฒ เอกการออกแบบแฟชั่น เมื่อปี พ.ศ. 2546 และระดับปริญญาโท จากมหาวิทยาลัยกรุงเทพธนบุรี เมื่อปี พ.ศ. 2556

 ผลงาน 
 ผลงานละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ปี พ.ศ.  เรื่อง  รับบทเป็น  หมายเหตุ 2544  ขุมทรัพย์แม่น้ำแคว  มะขิ่น   2545  ช็อปปิ้งปิ๊งรัก   น้ำหวาน   2546  มหาเฮง  รินทร์   บุษบาสามช่า  จอมขวัญ   แก้วตาหวานใจ  อนุช วโรดม (กวาง)  รับเชิญ ชะชะช่า ท้ารัก  การะเกด / แก้วตา   2547  ลูกหนี้ทีเด็ด  ฟ้างาม   2548  ศิลปินเถื่อน ขวัญ  วีรบุรุษกองขยะ  นิศรา (นิด)   เหมราช  ปาลาวี    โก๊ะจ๋า ป่านะโก๊ะ  บุญหลาย  2549  ตะวันรุ่งที่ทุ่งกระทิง  เจนจิรา   คนนี้ล่ะพ่อเรา  ป่าน   2550  โลกสองใบของนายเดียว  วิเวียน  หนุ่มผมยาวสาวโปงลาง  อ๋อม   2551  นางทาส  บุญมี    เจาะเวลาหาโก๊ะ  บุญหลาย    เจ้าหญิงลำซิ่ง  รจนา    2552  รักข้ามรั้ว  ภัทรินดา   รุกฆาต  ชบา     โก๊ะซ่า ท้ามิติ  บุญหลาย / บุญเรือน   2553  มนต์รักสายฟ้าแลบ  วิมลแข    แม่ศรีไพร  เหมยเจียง   2554  เสือสั่งฟ้า   ชิดใจ    เรือนล้อมรัก  พิณนรี    เพลงรักบ้านนา  สไบ   2555  สวนอาหารบานใจ   สร้อยสวรรค์    2556  ปิ่นรัก  ลัดดา    คุณแม่เฉพาะหน้า คุณย่าเฉพาะกิจ  นับดาว   2557  หนีก็ล่า ซ่าก็รัก  แซนดี้   2558  แหวนสวาท  วิภาดา   2559  กองพันหรรษา   เพ็ญ  2560  สื่อสองโลก  จันนี่  เล่ห์รักยาใจ  ปารีณา ถวัลวงศ์  2562  โรงพัก รักไม่จำกัด  เจ๊หวี  2563  ก่อนตะวันแลง  ช่อแก้ว โคนประคำ  2566  มนตราตะเกียงแก้ว  แม่มดอีเวอลีน 

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8
ปี พ.ศ.เรื่องรับบทเป็นหมายเหตุ 2556  ข้าวนอกนา  ใจหวาน  2557  ผัวชั่วคราว  ดูฟอง  2559  บ่วงรักสลักแค้น  มาลัย  2565  มัจฉาอันดา  เฟื่อง 

 ละครโทรทัศน์ทั้งหมดด้านล่างนี้ออกอากาศทางช่องวัน 31
ปี พ.ศ.เรื่องรับบทเป็นหมายเหตุ 2564  ดงพญาเย็น  นางบัว พญาไพร  2565  ทายาทพันธุ์ข้าวเหนียว  รตี คำแพงกุล / รตี ภูสิทธิ์พิพัฒน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
ปี พ.ศ.เรื่องรับบทเป็นหมายเหตุ 2557  เซน...สื่อรักสื่อวิญญาณ  ปลา (รับเชิญ)   ตอน จดหมายลับ 1,2 ไม่ได้ออกอากาศ  บ่วงนาคราช  พระนางกังสตาลวาตี ศรีสุริยวรมัตตรา  

 ละครสั้น 
 ฟ้ามีตา ตอน เด็กเศษเดน
 ฟ้ามีตา ตอน น้ำตานางฟ้า
 ฟ้ามีตา ตอน ชื่อเปลี่ยนคน คนเปลี่ยนชื่อ
 ฟ้ามีตา ตอน คนดี๊ คนดี
 ฟ้ามีตา ตอน ผีพรางตา
 ฟ้ามีตา ตอน ซิ่งฝ่านรก
 ฟ้ามีตา ตอน คนเห็นผี
 ฟ้ามีตา ตอน ถนนนี้กลับบ้าน
 ฟ้ามีตา ตอน อยู่ที่สอน
 ฟ้ามีตา ตอน โอ้...มารดา
 ฟ้ามีตา ตอน แมวนำโชค
 ฟ้ามีตา ตอน ตู้แบ่งปัน
 ฟ้ามีตา ตอน จะเอาอะไรให้ลูกภูมิใจ 
 ฟ้ามีตา ตอน ลงทุนระยะสั้น
 ฟ้ามีตา ตอน รักต้องตาม
 ฟ้ามีตา ตอน ทางหลายแพร่ง
 ฟ้ามีตา ตอน โบนัส
 ฟ้ามีตา ตอน ชีวิตออนไลน์
 ฟ้ามีตา ตอน เรื่องเล็กน้อย
 ฟ้ามีตา ตอน ตายเสียได้ก็ดี

 ภาพยนตร์ 
 โก๋หลังวัง (2545)
 191 1/2 มือปราบทราบแล้วป่วน (2546)

 ผลงานเพลง 
 อัลบั้มเพลงประกอบละคร "ชะชะช่า ท้ารัก"
 อัลบั้มเพลงประกอบละคร "หนุ่มผมยาว สาวโปงลาง"

 พิธีกร 
 เส้นทางบันเทิง
 เที่ยงบันเทิง

 รางวัลที่ได้รับ 
 รางวัลสืบสานปณิธานในการช่วยผู้ป่วยยากไร้และด้อยโอกาส ปี 2548
 รางวัลสืบสานปณิธานในการช่วยผู้ป่วยยากไร้และด้อยโอกาส ปี 2550
 รางวัลคนดีศรีนครินทร์ : ทูตสุขภาวะ ผู้นำรุ่นใหม่ หัวใจสุขภาพ ปี 2553
 รางวัลศิลปินเพื่อสังคมไทยปลอดบุหรี่ ปี 2555
 รางวัลแห่งการสร้างสรรค์สังคมไทยปลอดบุหรี่ ปี 2555